Emocionálny Kompas je program pre učiteľov o tom, ako u detí zlepšiť duševné zdravie, vzťahy v škole a schopnosť sústrediť sa. Ak to nevedia, dochádza ku kritickým následkom.
"Mám žiaka, u ktorého nastal neskutočný obrat. Bola som sama prekvapená, doteraz som nevedela nájsť spôsob, ako s jeho prejavmi pracovať. Sedeli sme s rodičmi aj podporným tímom a nepomohlo to. Vďaka aktivitám v Kompase si dokázal uvedomiť, prežiť, premyslieť a sám nájsť spôsob, ako svoje emócie zvládať. Ten viditeľný, citeľný posun už u jedného dieťaťa bol pre mňa veľmi, veľmi nápomocný."
Neschopnosť práce s emóciami vedie ku kritickým následkom. Deti čelia následkom pandémie a vojny na Ukrajine.
Naše deti sú v škole tretie najnešťastnejšie z krajín OECD a na školách narastá šikana. Mnoho učiteľov zároveň čelí vyhoreniu.
Sociálne a emocionálne zručnosti sú najdôležitejšími zručnosťami pre 21. storočie. Na našich školách sa neučia.
Od nášho vzniku v roku 2021 sa program rozšíril o 60 učiteľov a učiteliek a vyše 1200 detí.
Už po 5 mesiacoch Emocionálny Kompas pomohol 92% detí pomenovať bezpečné spôsoby zvládania emócií a 78% detí prejaviť láskavosť k druhým.
85% učiteľov a učiteliek sa vďaka programu cíti príjemnejšie vo svojej triede. Emocionálny Kompas im pomohol zvládať stresové situácie a porozumieť vlastným emóciám.